Kati Saara Murutar
Kati Saara Murutar (sünninimi Kati Vasar; 2010. aastani Kati Murutar; 2010–2011 Kati Murdmaa; sündinud 21. märtsil 1967 Tallinnas) on eesti ajakirjanik, kirjanik ja õpetaja. 1985. aastal lõpetas ta Pärnu 4. Keskkooli, Aita Indriksoni balletistuudio, Pärnu kunstikooli esimese lennu ja 1990. aastal Tartu Ülikooli ajakirjanduse erialal. Ta õpetab Kehtna Kutsehariduskeskuses, Emajõe Keeltekoolis ning Juuru Vilde-koolis eesti keelt ja kirjandust. Ta osales 2004. aastal tõsielusarjas "Džunglistaar". 2020. aastatel juhib ta Rapla maakonnas Kuusiku Altveskisse loodud kultuurikeskust.